TIEKTOK loop die horlosieritme met Flooze en Vincent Gordon! - Celebrity Tweets
TIEKTOK loop die horlosieritme met Flooze en Vincent Gordon!
Ons ken die tikkende sekondes van tyd maar te goed. Tiektok loop dit uit, ongeag die verlies van 'n geliefde, 'n vrolike viering saam familie of 'n wêreledwye pandemie. Maar tyd het ons elkeen, elke dag, dieselfde hoeveelheid. Gebruik jy dit ten volle?, vra die enkelsnit, TIEKTOK.
"Dit gaan oor tiek-tok-tyd, want die horlosie staan vir niemand stil nie en daarom moet mens die beste van elke sekonde maak omdat elke oomblik belangrik is", vertel Sorina oor TIEKTOK.
Vir party het die tyd gevlieg en vir ander het dit stil gestaan. Vele dinge het ons tyd gesteel. Tog tik die tyd voort en het ons almal elke dag die keuse om die beste te maak van die tyd wat vir ons beskikbaar is. "Mense sal net lekker lyf kan skud op die nommer, die woorde is "catchy" en word positief oorgedra", vertel Vincent oor sy verwagting van die publiek se reaksie.
TIEKTOK is geskryf deur Waldo Greeff en Sorina AKA die Flooze en vervaardig deur Ferdinand Skead. "Ons het klomp elemente en aspekte van tyd gevat en onsself in die ratwerk van 'n horlosie geplaas om seker te maak dat mens met elke sekonde voluit lewe", sê die Flooze. Die lirieke het alles met tyd te make wat dit van toepassing maak op alle ouderdomme.